Dalgħodu saret laqgħa bejn is-CEO tal-kumpanija Melita u l-Arċipriet tal-Birgu fejn ġie deċiż illi l-ispejjeż tar-restawr wara l-inċident tal-Ħadd se jkunu qed jitħallsu mill-kumpanija tat-telefonija. Is-CEO kien preżenti fil-Knisja fejn ra l-ħsarat li saru fuq il-vara ta’ Kristu Rxoxt nhar il-Ħadd li għadda. Il-wire li miegħu weħlet il-lasta tal-bandiera tal-Irxoxt kien wire tal-kumpanija Melita. Dan il-wire ġie stirat l-għada li seħħ l-inċident. Intant, illum sar magħruf li l-vara se tittieħed Ħal Tarxien sabiex jibda r-restawr mill-artist Renzo Gauci. Ritratti: Matthew Tabone